
	[bookmark: _Hlk151381149]Būsimos parodos, renginiai

	2026 10 07
	Ireland's Cyber Security Conference
	Airijos pirmininkavimo ES Tarybai renginys, kurį organizuoja Airijos nacionalinis kibernetinio saugumo centras. Renginio paraštėse vyks Cyber Expo, kurioje su stendais dalyvaus Airijos ir kitų ES šalių kibernetinio saugumo įmonės, organizacijos ir mokslo institucijos. 

	2026 10 14
	Tarptautinis dirbtinio intelekto (DI) viršūnių susitikimą „DI kaip Europos augimo variklis“.
	Organizuoja Airijos įmonių, turizmo ir darbo ministerija kartu su Europos komisija, kaip Airijos pirmininkavimo ES Tarybai renginį International AI Summit. Nėra viešos registracijos, renginys tik su pakvietimais. 

	2026 10 16-18
	PTSB Ideal Home Show
Dublinas
	https://idealhome.ie/
	

	[bookmark: _Hlk215217523]2026 10 20-21
	Pasaulinis bioekonomikos aukščiausiojo lygio susitikimas (GBS 2026), Dublinas 
	Global Bioeconomy Summit 2026
Organizuoja Airijos žemės ūkio, maisto ir jūrų departamentas, Klimato, energetikos ir aplinkos departamentas bei Tarptautinė pasaulinės bioekonomikos patariamoji taryba (IACGB). Su Airijos pirmininkavimu ES Tarybai susijęs renginys, tikimąsi virš 1000 dalyvių. Registracija atvira, galima dalyvauti ir su stendu (mokamas). 

	2026 11 16-17
	CIOTSEC26 – Ireland’s Operational Technology Cybersecurity Conference 2026
	Home - Cyber Ireland
	Informacija apie konferenciją ir parodą bus paskelbta vėliau

	2026 12 02-03
	MedTech Rising
Galway
	medtechrising.ie
	Didelis medicininių technologijų pramonės renginys

	2027 01 22-24
	Holiday World Show Dublin
	https://www.holidayworldshow.com/ 
	Didžiausia Airijoje turizmo paroda, kurioje Ambasada planuoja tradiciškai dalyvauti su Lietuvos stendu ir kviečia prisijungti partnerius

	2027 01 28 
	BioPharma & Life Sciences - Connected Live, Korkas
	https://www.biotransformationevent.com 
	Planuojamas Lietuvos dalyvavimas pristatant Europos Horizonto partnerytes

	Lietuvos eksportuotojams aktuali informacija

	Airijos viešieji pirkimai skelbiami čia:
· Airijos Vyriausybės viešųjų pirkimų įrankyje: European Dynamics - Welcome to eTenders;
· Europos Sąjungos viešųjų pirkimų įrankyje TED - EU Tenders, the Supplement to the Official Journal - TED

	Enterprise Ireland yra parengusi eksportuotojams gidą dėl atitikimo aplinkos, socialinės ir valdymo (ESG) reikalavimams, kuriuos kelia didžiosios ES įmonės savo tiekėjams ir partneriams.  Gide pateikiami tiek bendrieji reikalavimai, tiek specifiniai reikalavimai Prancūzijoje, Vokietijoje, Italijoje ir Ispanijoje. 
	Navigating_ESG_Procurement (1).pdf

	Investicijoms pritraukti į Lietuvą aktuali informacija

	2026 09 13
	Airijos rizikos kapitalo asociacijos (IVCA) tyrimo duomenimis 2026 m. I pusm. rizikos kapitalo investicijos į Airijos mažąsias ir vidutines įmones (MVĮ) buvo beveik visiškai priklausomos nuo tarptautinių investuotojų, todėl šis sektorius liko pažeidžiamas dėl tebesitęsiančio pasaulinio geopolitinio nestabilumo. Per pirmuosius šešis metų mėnesius į Airijos MVĮ buvo investuota iš viso 578,4 mln. eurų – tai 10 proc. mažiau nei pernai tuo pačiu laikotarpiu. Iš šios sumos 82 proc. finansavimo sudarė tarptautinių investuotojų lėšos – tai vienas iš aukščiausių užfiksuotų rodiklių. IVCA pirmininkas Richardas Watsonas teigė, kad didelė didelių dirbtinio intelekto sandorių koncentracija JAV kelia potencialią grėsmę, nes dvi pažangios dirbtinio intelekto įmonės – „Anthropic“ ir „OpenAI“ – per pirmąjį pusmetį pritraukė 43 procentus, arba 217 mlrd. JAV dolerių, pasaulinio startuolių finansavimo. Per šį laikotarpį sumažėjo sandorių, kurių vertė buvo mažesnė nei 5 mln. eurų: pradinio finansavimo apimtis sumažėjo 23 proc. iki 50 mln. eurų, o sandorių, kurių vertė svyravo nuo 3 mln. iki 5 mln. eurų, apimtis sumažėjo beveik 60 proc. iki 21,5 mln. eurų. Sandorių, kurių vertė svyravo nuo 10 mln. iki 30 mln. eurų, nebuvo. IVCA generalinė direktorė Sarah-Jane Larkin teigė, kad šie skaičiai aiškiai rodo, kaip vidaus finansavimo šaltinių trūkumas riboja kapitalo formavimąsi. Ši organizacija ragina įsteigti vyriausybės iniciatyva sukurtą skėtinį fondą, kuris leistų sutelkti lėšas investicijoms sumažinant riziką ir didinant institucinę paramą vietos įmonėms, taip padedant sumažinti priklausomybę nuo užsienio investuotojų be reikšmingų išlaidų valstybės iždui. IVCA biudžeto svarstymui pateiktame dokumente teigiama, kad ekonominis poveikis galėtų būti „transformuojantis“. 
Tarp sandorių, sudarytų per pirmuosius šešis šių metų mėnesius, pirmavo gyvybės mokslų ir finansinių technologijų įmonės, kurioms teko po 26 proc. viso finansavimo. Toliau sekė kibernetinis saugumas ir programinė įranga, kurių dalis sudarė po 14 proc. finansavimas dirbtiniam intelektui ir mašininio mokymosi sritims sudarė 7 procentus. Tačiau Larkin teigė, kad tai nereiškia, jog Airija atsilieka - nerealu tikėtis, kad tokia maža šalis kaip Airija sukurtų milžiniškas platformas ir išaugintų tokius dirbtinio intelekto lyderius kaip JAV, tačiau dirbtinis intelektas yra integruotas į didžiosios daugumos vietinių rizikos kapitalo remiamų MVĮ produktus ir paslaugas. 
Š.m. II ketv., palyginti su tuo pačiu laikotarpiu praėjusiais metais, užfiksuotas daugiau nei 200 proc. augimas, o finansavimo suma pasiekė 356,7 mln. eurų, tačiau reikia turėti omenyje, kad  2025 m. antrasis ketvirtis buvo blogiausias per pastaruosius 10 metų. Beveik 44 proc. viso antrojo ketvirčio finansavimo sudarė fintech paslaugų teikėjo „Fonoa“, kuris užbaigė 94,4 mln. eurų vertės finansavimo raundą, ir kibernetinio saugumo įmonės „Cloudsmith“, gavusios 61,5 mln. eurų finansavimą, investicijos. Tarp kitų didelių sandorių buvo SaaS paslaugų teikėjas „CameraMatics“, surinkęs 49 mln. eurų, ir dronų pristatymo įmonė „Manna“, gavusi 43 mln. eurų.
	Funding for Irish enterprises overwhelmingly dependent on international investors, study finds – The Irish Times

	Lietuvos verslo plėtrai aktuali informacija

	2026 09 07
2026 09 08
	Airijos geležinkeliai (Irish Rail) nutraukia 6 metų kontraktą su Ispanijos tarptautine IT įmone Indra Sistemas dėl smarkiai vėluojančio projekto įgyvendinimo ir ruošiasi reikalauti 50 mln. eurų vertės žalos atlyginimo. Tačiau Indra Sistemas teigia, kad svarbi informacija apie geležinkelių tinklą nebuvo perduota projekto komandai. Ginčą gali tekti spręsti teisme. 
	Irish Rail fires IT firm behind much-delayed project and prepares to seek damages amid €50m writedown – The Irish Times
Dispute over failed Irish Rail IT project could end up in court – The Irish Times

	2026 09 17
	Airijoje sparčiai auga saulės jėgainių – nuo stogų saulės jėgainių iki pramoninio masto saulės jėgainių parkų – įrengtoji galia, kuri viršijo 3 GW. Pramoninio masto saulės jėgainių parkų didžiausia galia pasiekė naują rekordą – 1,3 GW, tuo metu patenkindama daugiau nei trečdalį šalies elektros energijos poreikio tinkle.
	Minister O'Brien announces that installed solar capacity in Ireland passes 3 gigawatt milestone

	2026 09 17
	Būsto, vietos savivaldos ir paveldo ministerija paskelbė, kad rugpjūčio mėnesį buvo pradėta statyti 3 880 naujų būstų – tai 231 % daugiau nei 2025 m. rugpjūčio mėnesį, kuomet pradėta 1 172 naujų būstų statyba. Nuo š.m. pradžios pradėtų statyti naujų būstų skaičius iš viso siekia 22 854, o tai yra 162 % daugiau nei 8 711 būstų, kurių statyba buvo pradėta per pirmuosius aštuonis 2025 m. mėnesius. Tai tęsia teigiamą tendenciją, pradedant 2024 ir 2025 m. rodikliais, kai iš viso buvo pradėti statyti 85 723 nauji būstai, o tai yra 43 % daugiau, palyginti su 2022 ir 2023 m.
	Minister Browne welcomes latest home commencement figures as a reflection of strengthening pipeline

	2026 09 16
	Vyriausybė pritarė Dublino metro statybos viešųjų pirkimų konkurso skelbimui. Šiuo etapu bus kviečiama teikti pasiūlymus ir atrenkamos įmonės, kurios statys ir eksploatuos „MetroLink“. Kitų metų pradžioje planuojama pradėti statybvietės parengiamuosius darbus, būtinus vėliau prasidėsiančioms didelio masto tunelių kasimo ir stočių statyboms. Numatoma „MetroLink“ kaina (įskaitant nenumatytų išlaidų rezervą ir infliaciją, neįskaitant PVM) svyruoja nuo 14,44 iki 17,49 mlrd. eurų (vidutiniškai 15,75 mlrd. eurų). Tačiau tikslios „MetroLink“ išlaidų ribos bus žinomos tik kitais metais, kai bus gauti rangovų pasiūlymai. „MetroLink“ nauda, įskaitant trumpesnį kelionės laiką ir sumažėjusias eismo spūstis, viršija numatomas statybos išlaidas.
	Government approves MetroLink to proceed to detailed tender stage

	2026 09 25
	Airijos Konkurencijos tarnyba institucija surengė seriją reidų saulės baterijų operatorių įmonėse, vykdydama tyrimą dėl konkurenciją ribojančio elgesio ir susitarimų dėl viešųjų pirkimų šiame sektoriuje.
	Competition watchdog carries out dawn raids on solar panel operators – The Irish Times

	Lietuvos ekonominiam saugumui aktuali informacija

	
	
	

	 Lietuvos turizmo sektoriui aktuali informacija

	2026 09 25-27
	Vyko Lietuvos savaitgalio renginys Airijos kemperių ir karavanų klubo I.C.C.C. pietryčių skyriaus nariams, kurio pagrindiniai organizatoriai buvo šio klubo nariai Jolanta ir Gintaras Malinauskai. Renginio metu pristatyta Lietuvos kultūra ir maistas, išdalinti turizmo informaciniai leidiniai, tarp jų – Lietuvos kempingų asociacijos ir Keliauk Lietuvoje medžiaga. Renginio organizavimą parėmė Lietuvos ambasada Airijoje ir įmonė „Atostogų parkas“. Renginys sulaukė labai gerų atsiliepimų ir susidomėjimo kelionėmis į Lietuvą. 

	2026 09 24
	Airijos kelionių agentų asociacijos ITAA naujienlaiškyje ambasada paskelbė žinutę „Autumn in Lithuania - time to feel the seasonal charm“ su nuoroda į Keliauk Lietuvoje kelionių planavimo DI įrankį. 

	2026 09 16
	Airijos Vyriausybė paskelbė naują Nacionalinės turizmo politikos deklaraciją „Nauja Airijos turizmo era“, kurioje:
· yra atskiras skyrius dėl kulinarinio turizmo skatinimo;
· skiriamas didesnis dėmesys remti turizmo sektoriaus MVĮ;
· dėmesys skiriamas rinkų diversifikacijai, įgyvendinant naują strateginę oro susisiekimo programą, skirtą naujiems oro linijų maršrutams, ypač ne sezono laikotarpiu;
· pabrėžiama būtinybė plėtoti turizmą kaip perspektyvią ir vertingą karjeros kryptį; 
· sprendžiami turizmo rinkos pajėgumų apribojimai, įskaitant apgyvendinimo paslaugų pasiūlą. 
Deklaracijoje pateikiamas 71 politikos pasiūlymas, kuriuos įgyvendins turizmo skatinimo agentūros „Fáilte Ireland“ ir „Tourism Ireland“.
	A New Era for Irish Tourism

	Bendradarbiavimas MTEP/Inovacijos

	2026 09 08
	Žemės ūkio, maisto ir jūrų reikalų ministras Martin Heydon Korko grafystėje esančiame „Shinagh Estates“ demonstraciniame ūkyje oficialiai atidarė pirmąją Airijoje demonstracinę gamyklą, integruojančią žolės biologinį perdirbimą ir anaerobinį skaidymą. Į mokslinius tyrimus ir inovacijas yra bioekonomikos srityje Airija per pastarąjį dešimtmetį investavo daugiau nei 40 mln. eurų. Pastaroji gamykla kainavo 3 mln. eurų.  
	Minister Heydon opens Ireland’s first on-farm integrated grass-biorefinery and anaerobic-digestion demonstration plant

	Bendra ekonominė informacija

	[bookmark: _Hlk208839249]2026 09 03
	Ekonomikos ir socialinių tyrimų instituto ESRI naujausi tyrimai rodo, kad Airijos gyvenamojo nekilnojamojo turto rinkoje pastebimas žymus pervertinimas, nors jis išlieka žymiai mažesnis ir struktūriškai skiriasi nuo lygio, stebėto prieš pasaulinę finansų krizę. Airijos būsto kainos šiuo metu yra maždaug 17 % aukštesnės už lygį, kuris atitiktų dabartinius ekonomikos pagrindinių rodiklių lygius. Skirtingai nuo laikotarpio prieš krizę, kurį lėmė pernelyg spartus kreditų augimas ir žemi skolinimo standartai, dabartinis pervertinimas pirmiausiai sukelia  būsto įperkamumo problemą.
	House prices continue to depart from fundamentals, highlighting ongoing affordability challenges | ESRI

	2026 09 08
	Airijos BVP augimo  dėka Euro zonos antrojo ketvirčio augimas buvo pakoreguotas į viršų iki 0,6 proc. (nuo 0,4 proc.), o tai reiškia, kad tai yra didžiausias ketvirčio augimo pagreitis per daugiau nei metus. Airijos centrinė statistikos tarnyba (CSO), rugsėjo pradžioje perskaičiavo Airijos bendrąjį BVP augimą antrajame ketvirtyje, padidindama iki 10,2 proc. (palyginti su ankstesniu 3,9 proc. įvertinimu), taip padidindama visos Euro zonos augimą. CSO teigimu, augimą paskatino 22 proc. išaugusi gamyba tarptautinių įmonių dominuojamame farmacijos  sektoriuje, į kurį įeina tokios didžiosios farmacijos grupės kaip „Eli Lilly“ ir „Pfizer“. Per pirmuosius keturis praėjusių metų mėnesius Eli Lilly į Jungtines Valstijas iš Airijos eksportavo  42,3 mlrd. JAV dolerių (36,4 mlrd. eurų) vertės sudedamųjų dalių, skirtų savo svorio mažinimo vaistams „Mounjaro“ ir „Zepbound“. 
	Big pharma exports from Ireland an impetus to euro zone growth – The Irish Times

	2026 09 21
	Remiantis rugsėjo 21 d. duomenimis, Ekonominių ir socialinių tyrimų instituto ESRI 2026 m. III ketvirčio „nowcast“ prognozė rodo, kad modifikuota vidaus paklausa (MDD) III kev. augs 5,1 % palyginti su tuo pačiu laikotarpiu praėjusiais metais. Ši prognozė liepos mėnesio duomenimis. Augantys vartojimo, būsto, gamybos apimties, kainų, fiskaliniai ir nuotaikų duomenys turėjo teigiamą įtaką prognozei. Kita vertus, finansų ir darbo rinkos duomenys turėjo neigiamą poveikį prognozei.
	Nowcast (as of 21 September) | ESRI

	2026 09 23
	Didesnių Airijos įmonių savininkų/vadovų apklausa rodo, kad verslo susirūpinimas dėl mokesčių ir infrastruktūros nusveria teigiamas nuotaikas dėl stiprios ekonomikos. Apklausus daugiau nei 500 įmonių, kurių apyvarta viršija 5 mln. eurų, 56 proc. respondentų nurodė, jog valdančiosios koalicijos politika nepalanki verslui (praėjusiais metais tokių buvo 36 proc.). Nors daugiau nei trys ketvirtadaliai apklaustųjų teigė, kad pasitiki Vyriausybės ekonomine strategija, tačiau mano, kad mokesčių, būsto ir infrastruktūros trūkumas trukdo verslo plėtrai. Verslo savininkai nori, kad kapitalo prieaugio mokestis vėl būtų 20 procentų, o asmenų apmokestinimo sistema neskatintų aukštos kvalifikacijos specialistų išvykti į kitas šalis. Finansų ministras Simon Harris taip pat yra sakęs, kad 33 proc. kapitalo prieaugio mokesčio tarifas yra per didelis, taigi tikimasi jo mažinimo. 
	More than half of Irish business owner-managers think Coalition is ‘anti-business’ – The Irish Times

	Kita ekonominiam bendradarbiavimui aktuali informacija




Parengė: 
LR ambasados Airijoje ministrė patarėja Renata Rinkauskienė 
Tel.: +353 1 2035710, mob.tel.: +353 87 4799563, renata.rinkauskiene@urm.lt    


